AQSh vitse-prezidenti Jozef Bayden mamlakat prezidentligiga Respublikachilar partiyasidan nomzod Donald Trampga milliy yadroviy arsenalni ishonib bo‘lmasligini aytdi. Bu haqida Associated Press ma’lum qildi. "Shunchaki tasavvur qilib ko‘ring-a, yadroviy quroldan foydalanish masalasini qayta ko‘rib chiqishga va’da bergan insonga yadroviy kodlar topshirilsa", - dedi Bayden Ohayo shtati, Lordstaun shahrida kasaba uyushmalari uchrashuvida. Shuningdek Bayden Donald Trampni yomon odam deb hisoblamasligi, biroq uning mutlaqo uquvsiz ekanligini aytdi.